Täna saime vastikult vara õhtule. Minu turniir oli üks häda ja viletsus algusest lõpuni.  Ei kaarte, ei situatsioone, sain ainult kõrvalt jälgida, kuidas täiesti hullumeelseid bluffe ja calle tehti. Oli näiteks selline juhus, mil 2 mängijat läksid blindide 75/150 ajal preflopis all-in avades mõlemad AJ (pot 16K)!?  Lisaks sellele, et kaarte ei antud  ning kõige agressiivsemad vastased omavahel pidevalt madistades ka mingit olulist liigutamisruumi ei jätnud, istus lauas tõsine tujurikkuja, kelle käitumine röövis mult niigi suhteliselt puuduliku mängulusti ning minu mõtted tegelesid kohati pokkeri asemel hoopis sellega, et kuidas talle kogemata kontsaga varba peale astuda või kohvitops sülle kukutada. Kolm korda suutis ta kohale kutsuda turniiridirektori, et küsida või vaielda mingite täiesti tühiste asjade üle, käte ajal (sageli neis ise osalemata) ei  suutnud ta kuidagi jätta kommenteerimata, mida tema asjast arvab. Teisele mehele nõudis karistust süütu nalja eest, kui mees lihtsalt foldides mainis, et jätab callimisrõõmu järgmistele mängijatele ja viskab oma käe maha...  Mängitud 5 tunni jooksul osutus parimaks taskukäeks QQ: callisin UTG mehe all-in lükke, kuid paraku tal JJ ning riveriks rida ja mulle jäi ehk 1/4 oma nööpidest järgi. Viimaks lükkasin (400/800 ante 75) kaartidega   buttonilt sisse ja sain BB-lt  calli. Kuigi flop andis mulle lootusi nii mastiks kui reaks ei jõudnud kohale miski. Imre oli sees nats kauem, kuid mitte piisavalt.  Veel natuke kauem suutis samal turniiril sees püsida  kaasmaalane Kristjan (mitte meie foorumi akristjan), kellega täna kohtusime ja kes juhuslikult elab meiega samas hotellis ning koguni samal korrusel (väike maailm...), kuid ka tema ei jõudnud rahadeni. PokerNewsi ta väga tihti ei külastavat, aga kavatseb osa võtta 27. juuni 1500$ NLH turniirist, seega sel turniiril plaanib osaleda juba vähemalt 4 eestlast.  Aga enese suureks häbiks panen siia näite enda kohutavalt mängitud käest.  Blindid 75/150, UTG tõstab 450-le, callin  , button callib, BB callib.  Flop  .  BB "bet 1000", UTG "fold", mina "call", button  "call".  Turn  .  BB "bet 2000", mina "call", button "call".  River   BB "all-in ca 10000", mina "fold", botton "fold".  Teadsin küll, et BB võib olla potis millega iganes ja ka kõik tänavad bluffida, aga ma ei oska seletada, mida ma ootasin, et talle preflopis või flopis otsa ei löönud või siis hiljemalt turnis  minema ei läinud, aga selline nõrk call-call-fold...No ma ei või!  Kõige krooniks karistas BB mind ja buttonit sellega, et avas oma kaardid ning näitas: . No kulus ära kah!